Neeraj Chopra ടോക്യോ ഒളിമ്ബിക്സിലെ സ്വര്ണം സ്പ്രിന്റ് ഇതിഹാസം മില്ഖാ സിങ്ങിന് സമര്പ്പിച്ച് നീരജ് ചോപ്ര ടോക്യോ ഒളിമ്ബിക്സില് ഇന്ത്യക്കായി ചരിത്ര സ്വര്ണം നേടിയെടുത്ത് പോഡിയത്തില് മെഡല് നേടി സുവര്ണശോഭയില് നിന്ന നീരജ് ചോപ്ര സ്മരിച്ചത് അടുത്തിടെ കോവിഡ് ബാധിച്ച് ലോകത്തോട് വിട പറഞ്ഞ സ്പ്രിന്റ് ഇതിഹാസമായ മില്ഖാ സിങ്ങിനെ. ജാവലിന് ത്രോയില് സ്വര്ണം നേടി അത്ലറ്റിക്സില് ഇന്ത്യയുടെ ആദ്യ സ്വര്ണ മെഡല് നേടി ചരിത്രം കുറിച്ച നീരജ് ചോപ്ര തന്റെ മെഡല് നേട്ടം സമര്പ്പച്ചത് ഇന്ത്യയുടെ ഈ സ്പ്രിന്റ് ഇതിഹാസത്തിന് മുന്നിലാണ്.ജാവലിനില് ഫൈനലില് 87.58 മീറ്റര് ദൂരം എറിഞ്ഞാണ് നീരജ് ചോപ്ര സ്വര്ണം സ്വന്തമാക്കിയത്. ഈ ഇനത്തില് സ്വര്ണം നേടിയതോടെ വ്യക്തിഗത ഇനത്തില് അഭിനവ് ബിന്ദ്രക്ക് ശേഷം സ്വര്ണം നേടുന്ന രണ്ടാമത്തെ ഇന്ത്യക്കാരന് എന്ന നേട്ടം കൂടി സ്വന്തമാക്കി. നേരത്തെ മില്ഖാ സിങ്, പിടി ഉഷ, അഞ്ജു ബോബി ജോര്ജ് എന്നിവരുടെ കയ്യില് നിന്നും ചെറിയ വ്യത്യാസത്തിന് ഒളിമ്ബിക് മെഡലുകള് നഷ്ടമായ കഥയാണ് ഇന്ത്യക്ക് പറയാനുണ്ടായിരുന്നത്. അത്ലറ്റിക്സില് ഒരു മെഡല് നേടുന്നതിനായുള്ള ഇന്ത്യയുടെ ഒരുപാട് നാളത്തെ കാത്തിരിപ്പാണ് നീരജ് ചോപ്രയുടെ സ്വര്ണ നേട്ടത്തിലൂടെ പൂര്ത്തീകരിക്കാന് കഴിഞ്ഞത്. എന്റെ ഈ മെഡല് ഞാന് മില്ഖാ സിങ്ങിനായി സമര്പ്പിക്കുന്നു. അദ്ദേഹം ഇപ്പോള് എവിടെയാണെങ്കിലും അവിടെ നിന്ന് അദ്ദേഹം എന്റെ നേട്ടം കാണുന്നുണ്ടാകുമെന്ന് ഞാന് വിശ്വസിക്കുന്നു. സ്വര്ണ മെഡല് നേടിയതിന് പിന്നാലെ നീരജ് മാധ്യമങ്ങളോട് പ്രതികരിച്ചു.ശെരിക്കും അവിശ്വസനീയ നേട്ടമാണ് സ്വന്തമായിരിക്കുന്നത്. അത്ലറ്റിക്സില് ഇന്ത്യയുടെ ആദ്യ സ്വര്ണ നേട്ടമാണ് ഇതെന്നതില് എനിക്ക് വളരെ സന്തോഷം തോന്നുന്നു. മറ്റു കായിക ഇനങ്ങളില് നമുക്ക് ആകെ ഒരു സ്വര്ണമാണുള്ളത്. ഒരുപാട് കാലത്തിന് ശേഷമാണ് അത്ലറ്റിക്സില് നമുക്ക് മെഡല് ലഭിക്കുന്നത് അതിനു പുറമെ അത്ലറ്റിക്സിലെ ആദ്യത്തെ സ്വര്ണവും, ഇന്നത്തെ സ്വര്ണ നേട്ടം എനിക്കും എന്റെ രാജ്യത്തിനും വളരെയധികം അഭിമാനം പകരുന്ന ഒന്നാണ്. നീരജ് ചോപ്ര വ്യക്തമാക്കി.യോഗ്യത റൗണ്ടില് മികച്ച പ്രകടനം നടത്തിയിരുന്നതിനാല് ഫൈനലില് പ്രകടനം മെച്ചപ്പെടുത്താന് കഴിയുമെന്ന വിശ്വാസം ഉണ്ടായിരുന്നു. പക്ഷെ അത് സ്വര്ണ നേട്ടം ആയിരിക്കുമെന്ന് ഒരിക്കലും കരുതിയിരുന്നില്ല.നേട്ടത്തില് വളരെയധികം സന്തോഷമുണ്ട്. സ്വര്ണ നേട്ടം പ്രതീക്ഷിച്ചിരുന്നോ എന്ന ചോദ്യത്തിന് താരം മറുപടി പറഞ്ഞു.രാജ്യത്തിന്റെ ഒരുപാട് നാളത്തെ ആഗ്രഹമാണ് നീരജ് സാഫല്യമാക്കിയത്. ദൈവത്തിന്റെ അനുഗ്രഹം കൊണ്ടാണ് അവന് ഈ നേട്ടം കൈവരിക്കാന് കഴിഞ്ഞതിന്റെ. അവന് ഇന്ത്യയുടെ അഭിമാനമാണ്. നീരജ് ചോപ്രയുടെ പ്രകടനത്തെ പ്രശംസിച്ചും ഒപ്പം തന്നെ ഈ വിജയത്തില് ദൈവത്തിന് നന്ദി പറഞ്ഞു കൊണ്ടും അദ്ദേഹത്തിന്റെ അച്ഛന് പ്രതികരിച്ചു.കഴിഞ്ഞ റിയോ ഒളിമ്ബിക്സില് തന്നെ നീരജ് സ്വര്ണം സ്വന്തമാക്കാന് ലക്ഷ്യമിട്ടിരുന്നു. എന്നാല് ചില സാങ്കേതിക കാരണങ്ങളാല് കഴിഞ്ഞ തവണ റിയോയിലേക്ക് യോഗ്യത നേടാന് കഴിഞ്ഞിരുന്നില്ല. എന്നാല് അതിന് ശേഷം അവന് നടത്തിയ കഠിനപ്രയത്നങ്ങള്ക്കുള്ള ഫലമാണ് ഇത്തവണ ലഭിച്ചത്, നീരജിന്റെ മടങ്ങിവരവിനായി ഞങ്ങള് കാത്തിരിക്കുകയാണ്. അദ്ദേഹം കൂട്ടിച്ചേര്ത്തു.